ვაჯარა

ვაჯარა ან ვაჭარა () —  ისტორიული სოფელია არტაანის რეგიონში, არდაჰანის პროვინციის ჰანაქის რაიონის სოფელ ალაჩამის (ქვედა ტიკანი) საზღვრებში გამქრალი სოფელია.2014 Yılı Tao-Klarceti Tarihi Eserleri Araştırma Gezisi Sonuçları (ტაო–კლარჯეთის ძეგლების 2014 წლის საკვლევი ექსპედიციების ანგარიშები), Tiflis, 2015, s. 184.  ISBN 978-9941-0-7362-5

ისტორია
ვაჯარას სახელი 1595 წლის ოსმალური მუფასსალ დეფთერში ვაჯარის (واجار) სახით არის მოცემული. სოფლის სახელი სხვადასხვა წყაროებში ვაჭარა და ბაჯარა (Баджара) სახითაცაა დაწერილი.

სოფელი ვაჯარა მდებარეობდა ისტორიულად არტაანის რეგიონში შუა საუკუნეებში საქართველოს შემადგენელ რეგიონთაგან ერთ-ერთი იყო. ოსმალებმა ეს რეგიონი და სოფელი XVI საუკუნის შუა წლებში ქართველებისგან დაიკავეს.

სოფელი ვაჯარა, 1595 წლის ოსმალური მუფასსალ დეფთერის მიხედვით, საქართველოს ვილაიეთში, არდაჰანი ბუზურგის ლივას მეშეს ნაჰიას ეკუთვნოდა. მისი მოსახლეობა შედგებოდა 36 ქრისტიანი ოჯახისგან და ოჯახის უფროსები ქართულ სახელებს ატარებდნენ. სოფელში განვითარებული იყო ხორბლისა და ქერის მოყვანა, ფუტკრის მეურნეობა, ღორისა და ცხვრის მოშენება. ორი წყლის წისქვილი იყო.

სოფელი ვაჯარა ჩილდირის ეიალეთის 1694-1732 წლების პერიოდის ოსმალური ჯებე დეფთერში ვაჯარის (واجار) სახელით ჰქონდა იგივე ადმინისტრაციული სტატუსი. სოფელი ჰიჯრი 1116 (1704/1705) წელს 11500 აქჩეს გადასახადის სანაცვლოდ ებუბექირის სახელის მქონე პირს ჰქონდა მინიჭებული.

ოსმალური მუფასსალ დეფთერის გამომცემელი ქართველი თურქოლოგი სერგი ჯიქია წერს, რომ რუსულ რუკაზე ბაჯარას (Баджара) სახით დაწერილი ვაჯარა მდებარეობდა სოფელ ტიკანისა (Тиканъ) და კიარკიადანის (Кяркядан) მახლობლად. თუმცა, 1886 წლის რუსული მოსახლეობის აღწერაში არდაჰანის სანჯაქის არდაჰანის კაზაში სოფელი ტიკანი (Тиканъ) და კიარკიადანი (Кяркядан) მოცემულია, მაგრამ ვაჯარა ან ბაჯარა სახელის მქონე სოფელი არ არის დარეგისტრირებული. ამ ჩანაწერიდან ირკვევა, რომ სოფელი ვაჯარა ამ თარიღამდე აღარ არსებობდა.

სქოლიო

კატეგორია:თურქეთის ისტორიული ქართული სოფლები